Rueil-Malmaison, 26. februar 2018

**CITROËN SE BO NA ŽENEVSKEM AVTOMOBILSKEM SALONU PREDSTAVIL Z NOVIM VIDEZOM: VPLIVEN, PRENOVLJEN IN USKLAJEN IZBOR VOZIL**

**Na avtomobilskem salonu v Ženevi 2018 bo Citroën na celovito prenovljenem razstavnem prostoru predstavil šest svojih modelov, ki jih je v Evropi lansiral v manj kot dveh letih, in se s tem javnosti predstavil v luči svojih sprememb. Na ogled bo moderen in odločen izbor vozil, ki predstavlja prenovljen obraz Citroëna, ki še nikoli doslej ni bil tako usklajen. Vsa vozila so plod genetskega zapisa znamke Citroën in si delijo drzen značaj z edinstvenimi karakternimi lastnostmi ter vsesplošno udobje, ki ga narekujejo elementi programa Citroën Advanced Comfort®.**

* **Premierno na svetu bo razstavljen novi Berlingo, ki kot tretja generacija avtomobilske legende nadaljuje sago tega modela. Njegove enostavne in funkcionalne oblike karoserije so bile dopolnjene z več inteligentnimi funkcijami za priročnost in udobje, obenem pa so prevzele še najnovejše Citroënove stilske zapovedi.**
* **Ob njegovem boku in povsem prvič na mednarodnem salonu bo razstavljen novi C4 Cactus, ultra udobna petvratna limuzina polna svežine, ki v Evropi uvaja vzmetenje s progresivnim hidravličnim omejevalnikom (Progressive Hydraulic Cushions™ - PHC).**
* **Citroën bo na ogled postavil tudi svojo celovito ponudbo enoprostorskih vozil, ki omogočajo prevoz od 5 do 9 potnikov. Ob tej priložnosti bo znamka tudi uradno razglasila enotno ime vseh omenjenih modelov oziroma komercialni naziv SpaceTourer, ki bo nadomestil ime Picasso. Citroën bo na ogled postavil tudi specialno serijo C4 SpaceTourer Rip Curl, ki je že v prodaji, in SpaceTourer Rip Curl Concept, konceptni kombi 4X4 s pustolovskim in gostoljubnim značajem ter z vso potrebno opremo za brezmejne avanturistične pobege, ki je nastal v sodelovanju s strokovnjaki znamke Rip Curl.**
* **V soju žarometov bo tudi ofenziva športnih terenskih vozil z novim kompaktnim SUV-jem C3 Aircross, ki je uspel prepričati že 50**.**000 kupcev in pa prodajna uspešnica znamke, novi C3, ki se na salonu predstavlja v specialni trendovski seriji "ELLE**"**.**

**Poleg produktov tovrstno dinamiko izraža tudi 360-stopinjska usklajenost znamke, od spremenjenih prodajnih mest, prek podobe razstavnega prostora in vse do novih storitev za mobilnost. Našteto gre v prid vse bolj neprekinjenim in prijetnim avtomobilskim izkušnjam.**

Na 1100 kvadratnih metrih svojega novega razstavnega prostora bo Citroën predstavil moderen in docela pomlajen izbor vozil, ki ponazarja izjemno koherentnost izpeljane produktne ofenzive. Vsi modeli so sicer ohranili svojstvene značajske lastnosti, hkrati pa si delijo najnovejše Citroënove stilske zapovedi in enak pristop do modernega, vsesplošnega in homogenega udobja, ki izhaja iz programa Citroën Advanced Comfort®. Pospešena produktna ofenziva bo znamki omogočila nadaljnjo rast. V letu 2017 je Citroën na mednarodnem trgu zabeležil 7,5-odstotno rast (brez Kitajske). V Evropi pa je s 786.000 prodanimi vozili podrl svoj rekord prodaje v zadnjih šestih letih. Povečanje prodajne količine spremlja še porast tržnega deleža med osebnimi in gospodarskimi vozili.

**SVETOVNA PREMIERA: NOVI BERLINGO, NAJNOVEJŠI OPUS AVTOMOBILSKE LEGENDE**

Leta 1996 je Citroën ustanovil avtomobilski segment družinskih enoprostorcev, danes pa nam razkriva svojega novega Berlinga. Tretja generacija modela nadaljuje s sago o uspehu ikonske karoserijske različice, ki je postala vzornik z vidika "praktičnih rešitev" in neprenehoma uvaja inovacije za vse prostočasne dejavnosti in vse vrste družin. Skladno z najnovejšimi Citroënovimi modeli je novi Berlingo pridobil bolj moderen dizajn in pristop k udobju. Ponaša se z novo morfološko zgradbo in vsemi stilskimi zapovedmi novega Citroëna, kar mu zagotavlja še bolj odločen značaj. Domiselno zasnovano vozilo je postalo še bolj priročno pri vsakodnevni rabi, saj nudi izjemno prostorno notranjost in obilo modularnosti. Pridobilo je novo konstrukcijsko osnovo ter je opremljeno z 19 tehnologijami za pomoč pri vožnji in s 4 tehnologijami za vzpostavitev povezave, motorji zadnje generacije in podvozjem, ki je usmerjeno v udobje. Novi Berlingo bo odslej na voljo v dveh izvedenkah, M (4,40 m) in XL (4,75 m), obe s 5 in 7 sedeži, njegovo trženje pa bo steklo v drugi polovici leta 2018.

**NOVI C4 CACTUS, ULTRA UDOBNA PETVRATNA LIMUZINA**

Citroën bo na tem mednarodnem salonu premierno predstavil novo vozilo C4 Cactus, svojo najnovejšo ultra udobno kompaktno petvratno limuzino. Korenito spremenjeni C4 Cactus vstopa v novo dimenzijo z vidika tehnologij in motorjev, hkrati pa bo zaradi svojih edinstvenih značajskih potez in udobja še vedno močno odstopal od tekmecev. Njegov dizajn bo ohranil drzne in moderne poteze, postal pa bo še bolj prestižen. Notranjost novega vozila C4 Cactus potnike obdaja kot zapredek ličinke. Novi C4 Cactus, katerega zasnova je temeljila na programu Citroën Advanced Comfort®, bo v Evropo vpeljal vzmetenje s progresivnim hidravličnim omejevalnikom (Progressive Hydraulic Cushions™ - PHC), ki dajejo širši javnosti dostop do učinka leteče preproge, in premierno na svetu predstavlja sedeže Advanced Comfort.

**CELOVIT IZBOR MODERNIH IN DOPOLNJUJOČIH SE ENOPROSTORSKIH VOZIL**

Novo enotno ime SpaceTourer za identificiranje celovite ponudbe, ki združuje tri enoprostorska vozila. Na avtomobilskem salonu v Ženevi in ob uvedbi novega samodejnega menjalnika EAT8 v ta izbor vozil, bo Citroën model C4 Picasso preimenoval v C4 SpaceTourer, model Grand C4 Picasso pa v Grand C4 SpaceTourer. Znamka bo tako pod eno ime združila moderne in dopolnjujoče se produkte, ki omogočajo prevoz od 5 do 9 potnikov. C4 SpaceTourer, Grand C4 SpaceTourer in SpaceTourer, ki so zasnovani na konstrukcijski osnovi EMP2, si delijo razkošen dizajn, edinstveno udobje v vožnji ter tehnologije in motorje zadnje generacije.

Citroën in Rip Curl nadaljujeta s sodelovanjem in predstavljata ultimativno mobilno sredstvo, SpaceTourer Rip Curl Concept. Inovativna interpretacija vozila SpaceTourer je namenjena športnim dejavnostim na prostem. Moderen kombi se ponaša z razširjenimi možnostmi za premagovanje najzahtevnejših terenov po zaslugi predelave v pogon 4x4 podjetja Automobiles Dangel. In da bodo lahko uporabniki z njim premagali vse ovire, ga je podjetje Pössl predelalo v kompakten avtodom. Obe predelavi sta na voljo že za vozilo SpaceTourer.

To konceptno vozilo bo predstavljeno ob boku specialne serije C4 SpaceTourer Rip Curl, ki je že v prodaji.

**DVE PRODAJNI USPEŠNICI: NOVI C3 IN NOVI KOMPAKTNI SUV C3 AIRCROSS**Vozila z odločnimi značajskimi potezami, ki izstopajo zaradi visoke stopnje udobja in svoje praktičnosti ter ponazarjajo uspeh nove pozicije znamke Citroën na trgu. Novi C3 je skupno zabeležil že 300.000 prodanih primerkov in bo na salonu predstavljen v nadvse trendovski specialni seriji "C3 ELLE". Novi kompaktni SUV C3 Aircross kot prvi model Citroënove ofenzive športnih terenskih vozil v Evropi ponuja edinstvene karakterne značilnosti ter najboljšo sintezo med prostorno notranjostjo in modularnostjo v svojem avtomobilskem segmentu. Prepričal je že 50.000 kupcev.

O omenjeni rasti priča tudi modernizacija mreže, ki je po zgledu barvitega in gostoljubnega razstavnega prostora prestala mnoge spremembe, da se je prilagodila novim potrošniškim navadam in se čim bolj približala kupcem, o čemer pričajo najnovejša prodajna mesta "Maisons Citroën". Tu pa so še storitve, kot na primer Citroën Advisor, Rent & Smile oziroma Earn & Drive, ki se nenehno razvijajo, da strankam poenostavijo avtomobilske izkušnje ter jim zagotavljajo večjo transparentnost in več zaupanja.

**Vabljeni ste na Citroënov razstavni prostor 6. in 7. marca (dnevi za novinarje) ter od 8. do 18. marca (dnevi za širšo javnost).**

**Novinarska konferenca znamke Citroën bo v torek, 6. marca 2018 ob 13h30 na razstavnem prostoru znamke v paviljonu 6.**

Od 8. ure dalje vam bodo za intervjuje na razpolago uradni govorci znamke:

- Linda JACKSON, generalna direktorica Citroën

- Xavier PEUGEOT, direktor prodajne palete Citroën

- Arnaud BELLONI, direktor komunikacij in marketinga Citroën

- Alexandre MALVAL, direktor oblikovanja Citroën

**01. SVETOVNA PREMIERA: NOVI BERLINGO 3. GENERACIJE**

**Leta 1996 je Citroën ustanovil avtomobilski segment družinskih enoprostorcev, danes pa nam razkriva svojega novega Berlinga. Tretja generacija modela nadaljuje s sago nekonvencionalne, enostavne in funkcionalne oblike karoserije, ki je z leti prestala številne inovacije in postala vzornik z vidika "praktičnih rešitev" ter nepogrešljivi partner za vse prostočasne dejavnosti in vseh družin. Novi Berlingo se spreminja skladno z najnovejšimi Citroënovimi modeli. Zaradi svojega dizajna in udobja je postal bolj moderen, hkrati pa je pridobil bolj svež videz in več priročnih funkcij, ki so temu legendarnemu modelu že tako ali tako prinesle obilo uspeha, da je bil prodan v že več kot 1,7 milijonov primerkih. Prisvojil si je tudi vse prepoznavne elemente Citroënovega stila in novo morfološko zgradbo, ki mu zagotavlja trpežen in hkrati gostoljuben videz. Novi Berlingo je poleg tega še okrepil vse svoje prednostne lastnosti z vidika modularnosti in prostorne notranjosti, da lahko vsakodnevno ponudi čim bolj enostavno rabo (trije individualni zadnji sedeži s povsem enostavnim preklopom, raven pod do preklopnega sedeža prednjega sopotnika, 2,70 metrov dolžine za nakladanje,100 litrov dodatne prostornine v prtljažniku). Seveda je vozilo povsem v trendu s svojim časom, saj je pridobilo novo konstrukcijsko osnovo in je opremljeno z 19 tehnologijami za pomoč pri vožnji in s 4 tehnologijami za vzpostavitev povezave, motorji zadnje generacije, kot je na primer novi dizelski motor 1.5 BlueHDi, bencinski motor 1.2 PureTech ali pa samodejni menjalnik EAT8, in pa tudi udobno podvozje. Novi Citroën Berlingo, ki bo odslej na voljo v dveh izvedenkah, M (4,40 m) in XL (4,75 m), obe s 5 in 7 sedeži, bo premierno na svetu predstavljen na avtomobilskem salonu v Ženevi, njegovo trženje pa bo steklo v drugi polovici leta 2018.**

**NOV OPUS AVTOMOBILSKE LEGENDE**

Znamka Citroën je z oblikovno prenovo Berlinga sprožila evolucijo zares prave legende avtomobilskega segmenta družinskih enoprostorcev, ki ga je pred 22 leti tudi sama ustanovila. Model si je do danes prisvojil tako vzoren položaj, da je v nekaterih državah postal merilo za definiranje njegovega segmenta, skoraj tako kot frižider (po registriranem imenu znamke Frigidaire). Kot glavni akter svojega avtomobilskega segmenta je skozi leta predstavil številne inovacije, s katerimi je odstopal od tekmecev in postal vzornik z vidika vsestranske uporabnosti in priročnosti, na primer z uvedbo treh individualnih zadnjih sedežev, večfunkcijske strehe Modutop® ali dvižnega zadnjega stekla. V tem času je prestal mnoge prenove, v okviru katerih je pridobil več stila, udobja in voznih lastnosti na ravni limuzine za daljša potovanja. Njegov uspeh iz leta v leto narašča do te mere, da je bilo v letu 2017 proizvedenih največ osebnih in gospodarskih izvedenk Berlinga 2. generacije, ki je bila lansirana leta 2008. Po že tako rekordnem letu 2016 je bilo lansko leto namreč proizvedenih več kot 165.000 primerkov. Kot najbolje prodajani Citroënov model leta 2017 v skoraj 17 državah, je Berlingo danes drugi najbolje prodajan Citroënov model tik za vozilom C3. V Evropi je drugi najbolje prodajani družinski enoprostorec, v segmentu lahkih gospodarskih vozil pa vsako leto zaseda mesto med prvimi tremi. Od začetkov prodaje v letu 1995 so skupno proizvedli že več kot 3,3 milijone primerkov.

S tretjo generacijo modela Berlingo, ki je namenjena fizičnim osebam, nam Citroën danes razkriva enega najpomembnejših modelov znamke in v njegovem avtomobilskem segmentu. Ta večno moderen model predstavlja pameten nakup za družine ali starejše, ki v njem najdejo idealnega partnerja za svoje aktivno življenje s številnimi podobami. Tovrstni kupci so privrženi nekoliko drugačnim, simpatičnim in nebahavim avtomobilom ter prvenstveno iščejo dovolj prostora, praktičnosti in enostavne funkcije, pri tem pa pričakujejo več dizajna, udobja in modernosti. Novi Citroën Berlingo se kot zvest predstavnik slogana znamke "Inspired by You" na njihova pričakovanja odziva z dizajnom in udobjem.

**ODLOČEN ZNAČAJ: STILSKE ZAPOVEDI NOVEGA CITROËNA**

Novi Citroën Berlingo je odslej še bolj moderen ter se ponaša z bolj trpežno in impozantno držo pravega pustolovca, pri tem pa ni izgubil svežih in svojstvenih značajskih potez:

* Spremenjena morfološka zasnova z naprej pomaknjenim vetrobranskim steklom ter višjim in krajšim pokrovom motornega prostora, zlasti po zaslugi vgradnje konstrukcijske osnove EMP2, ki je omogočila krajši prednji previs.
* Prednji del odraža identiteto znamke Citroën prek dvostopenjskih luči in prednjih meglenk z zaobljenimi robovi in možnostmi za individualizacijo podobe.
* Tekoče linije karoserije poudarjajo dodelane bočne stranice, zaščite Airbump® na spodnjem delu vrat oziroma zadnji del strehe, ki navda obliko karoserije z več dinamičnosti.
* Nenasičena notranjost je v duhu znamke Citroën, saj vsebuje izčiščeno armaturno ploščo in različne kombinacije notranjosti.
* Možnosti za individualizacijo podobe z barvnimi dodatki: paketa Color White ali Orange (paket XTR).
* Dve izvedenki, M in XL dolžine 4,40 m in 4,75 m, ki bosta na voljo s 5 in 7 sedežnimi mesti.

**VEČ INTELIGENTNIH SISTEMOV ZA BOLJ ENOSTAVNO RABO IN VEČ DOBREGA POČUTJA V VOZILU**Novi Citroën Berlingo bo izkoristil vse svoje odlike in ponudil najboljšo kombinacijo sistemov za poenostavitev bivanja:

* Izjemna modularnost s tremi individualnimi zadnjimi sedeži, ki jih je možno enostavno preklopiti z enim samim pritiskom na stikala Magic flat®\* v prtljažnem prostoru. V kombinaciji s sedežem prednjega sopotnika, ki ga je tudi možno preklopiti, pridobimo popolnoma raven pod in izjemno dolžino nakladalnega poda, ki lahko pri izvedenki M doseže 2,70 m, pri izvedenki XL pa 3,05 m.
* Dvoja široka bočna drsna vrata, v katerih se nahajajo električno pomična stekla.
* Za 100 litrov večji prtljažnik, katerega prostornina lahko pri izvedenki M doseže 775 litrov, in do katerega je možno enostavno dostopiti prek dvižnega zadnjega stekla in police za prtljago z dvema položajema.
* 28 bolj priročnih in večjih odlagalnih mest (do 186 litrov), kot na primer večfunkcijska streha Modutop® nove generacije, nudijo več svetlobe oziroma edinstveni predal za drobnarije Top Box po zaslugi tehnologije Airbag In Roof.

Poleg naštetega je novi Citroën Berlingo postal še bolj zmogljiv, saj je pridobil:

* konstrukcijsko osnovo EMP2 za prednji sklop, ki mu je omogočila večjo okretnost (električni servovolan, premer obračalnega kroga), optimalno zmanjšanje mase in dostop do najnovejših sistemov za pomoč pri vožnji, zadnji sklop pa je bil povzet od prejšnje različice, tako da zagotavlja visoko dovoljeno obremenitev in isto širino med blatniškima košema,
* 19 tehnologij za pomoč pri vožnji, kot na primer barvni prosojni zaslon v višini oči, prilagodljivi tempomat s funkcijo STOP, električna parkirna zavora, kamera za pomoč pri vzvratni vožnji/Top Rear Vision, sistem za izboljšano vlečno moč (Grip Control) s pomočjo pri spustu po strmini (Hill Assist Descent) ali sistem za nadzor stabilnosti vlečne kljuke.
* 4 tehnologije za vzpostavitev povezave, kot sta CITROËN Connect Nav ali brezžično polnjenje pametnega telefona.
* Podvozje, ki je bilo deležno najboljšega strokovnega znanja znamke Citroën s področja udobja.
* Pester izbor zmogljivih motorjev, kot na primer novi 1.5 BlueHDi ali samodejni menjalnik EAT8 in PureTech 1.2.

 *\*Individualni preklopni sedeži bodo na voljo od lansiranja dalje, stikala Magic flat® bodo na voljo spomladi 2019.*

**02. NOVI C4 CACTUS: ULTRA UDOBNA PETVRATNA LIMUZINA**

Citroën predstavlja javnosti novo vozilo C4 Cactus, svojo najnovejšo kompaktno petvratno limuzino. Korenito spremenjeni C4 Cactus vstopa v novo dimenzijo z vidika tehnologij in motorjev, hkrati pa bo zaradi svojih edinstvenih značajskih potez in udobja še vedno močno odstopal od tekmecev. Njegov dizajn bo ohranil drzne in moderne poteze, postal pa bo še bolj prestižen. Notranjost novega vozila C4 Cactus se od drugih razlikuje po udobju, saj potnike obdaja kot zapredek ličinke. Novi C4 Cactus, katerega zasnova je temeljila na programu Citroën Advanced Comfort®, bo v Evropo vpeljal vzmetenje s progresivnim hidravličnim omejevalnikom (Progressive Hydraulic Cushions™ - PHC), ki daje širši javnosti dostop do učinka leteče preproge, in premierno na svetu predstavlja sedeže Advanced Comfort. Novi C4 Cactus, ki se ponaša z edinstvenim dizajnom, je ultra udobna petvratna limuzina, ki bo v prvem četrtletju 2018 povzročila velik preobrat na trgu.

Po lansiranju vozila C3 leta 2016 in ofenzivi športnih terenskih vozil leta 2017 z modeloma C3 Aircross in C5 Aircross bo Citroën zdaj naredil še en korak pri udejanjanju svoje produktne ofenzive, pri čemer ne neha presenečati, saj nam v svoji ponudbi predstavlja novo kompaktno petvratno limuzino, to je novi C4 Cactus. Slednji bo v segment petvratnih limuzin vnesel veter svežine z združitvijo edinstvenih značajskih potez vozila C4 Cactus in udobja modela C4, po katerem se drugi zgledujejo. Opremljen bo z dvanajstimi tehnologijami za pomoč pri vožnji, s tremi tehnologijami za vzpostavitev povezave, z motorji z največ 130 konjskimi močmi in z razkošno stilsko zasnovo, s čimer bo postal tudi bolj prestižen, saj bo izpolnil neobhodne zahteve svojega avtomobilskega segmenta.

Novi C4 Cactus, ki se ponaša z modernim in prepoznavnim dizajnom, ponuja potnikom še nikoli doživete izkušnje v vožnji z vidika dobrega počutja. Citroën je navdih za to črpal iz svoje tehnološke dediščine s področja hidravličnega vzmetenja. Prenovljena tehnologija bo postala dostopna najširšemu krogu kupcev. Tako bo novi C4 Cactus kot prvi v Evropi uvedel vzmetenje s progresivnim hidravličnim omejevalnikom (Progressive Hydraulic Cushions™ - PHC) in premierno na svetu sedeže Advanced Comfort, ki ponujajo tako raven udobja pri sedenju in vožnji, kakršne doslej še ni bilo.

**PETVRATNA LIMUZINA Z EDINSTVENIM ZNAČAJEM: DRZEN ZNAČAJ**
Novi C4 Cactus spontano izraža svojo drugačnost prek širokega in izraznega prednjega dela s prenovljenimi potezami, oblikovno prenovljenih bočnih stranic in razkošnega zadnjega dela z izčiščenimi linijami, v katerega so vgrajene nove LED luči s 3D učinkom. S svojimi uravnovešenimi razmerji in zapolnjenimi površinami na svež način spreobrača precej neomajne zapovedi segmenta kompaktnih petvratnih limuzin ter ponuja izčiščeno in monolitno obliko karoserije. Kratki previsi in medosna razdalja, ki meri 2,60 metra so zagotovilo za kompaktne dimenzije, s katerimi vozilo ostaja okretno in enostavno vodljivo, hkrati pa ponuja kakovost bivanja, ki se za ta segment spodobi. Na vozilu so izpostavljeni grafični elementi značilni za znamko Citroën, ki poudarjajo tekoče linije karoserije, kot so na primer zaščite Airbump® na spodnjem delu vrat, neprekinjena steklena površina in lebdeča streha pa tudi dvonivojski prednji del in svetlobni podpis z učinkom 3D oziroma širok svetlobni podpis na diode LED z učinkom 3D na zadnjem delu. Ponuja 31 kombinacij za individualizacijo zunanjosti z devetimi barvami karoserije in štirimi barvnimi paketi, ki vsebujejo elegantne barvite dodatke, s katerimi si lahko kupci sestavijo vozilo po lastni podobi. V notranjosti pa funkcionalen, izčiščen in odprt potniški prostor že na prvi pogled namiguje na umirjenost. Na voljo je nič manj kot pet razkošnih in prepoznavnih notranjih ambientov, ki ponujajo obilo svetlobe, mehak otip in eleganco.

**ULTRA UDOBNA PETVRATNA LIMUZINA: NOVA DIMENZIJA ZA VSE**

Novi C4 Cactus odpira vrata v novo dimenzijo udobja v avtomobilu. Novi C4 Cactus, ki izkorišča prednosti vseh komponent programa Citroën Advanced Comfort®, bo na evropskem trgu prvič uvedel napredne tehnologije za moderno in vsesplošno udobje. Ponuja namreč nadstandardno udobje v vožnji z vzmetenjem s progresivnim hidravličnim omejevalnikom (Progressive Hydraulic Cushions™ - PHC), ki bo zanj na voljo premierno v Evropi in ki blaži nepravilnosti na cestišču ter med vožnjo daje občutek lebdenja na "leteči preprogi". Premierno na svetu bo opremljen tudi z novimi sedeži Advanced Comfort, ki nudijo udobno sedenje in prvorazredno udobje telesa. Novi C4 Cactus bo poleg tega izvedel tudi pravi generacijski preskok z vidika zvočne izolacije in opreme za vsakodnevno rabo. Svojim potnikom nudi enostavno in sproščeno vožnjo zahvaljujoč dvanajstim sistemom za pomoč pri vožnji in trem tehnologijam za vzpostavitev povezave. Njegovi zmogljivi in učinkoviti motorji nam poleg tega zagotavljajo vrhunsko vozno udobje in brezskrben občutek za volanom novega vozila C4 Cactus.

**03. CELOVIT IZBOR MODERNIH IN DOPOLNJUJOČIH SE ENOPROSTORSKIH VOZIL**

**SPACETOURER: ENOTNO POIMENOVANJE ZA CELOVITO PONUDBO ENOPROSTORSKIH VOZIL**

Znamka Citroën na svojem razstavnem prostoru predstavlja svoje bogato strokovno znanje s področja enoprostorskih vozil. Družina enoprostorskih vozil prevzema pomembno mesto pri uveljavitvi pozicije znamke Citroën na trgu z modeli, ki dopolnjujejo ponudbo petvratnih limuzin in SUV-jev. Na avtomobilskem salonu v Ženevi in ob uvedbi novega samodejnega menjalnika EAT8 v ta izbor vozil, bo Citroën model C4 Picasso preimenoval v C4 SpaceTourer, model Grand C4 Picasso pa v Grand C4 SpaceTourer. Znamka bo tako pod eno ime združila moderno in dopolnjujočo se linijo produktov, ki omogočajo prevoz od 5 do 9 potnikov. To je nujno potrebna sprememba za družino enoprostorskih vozil, ki od lansiranja modela SpaceTourer dalje ne zajema več zgolj ponudbe Picasso. Novi naziv bo postal razpoznavni znak tehnološko dovršenih modelov z odločnim karakterjem, mišičastimi linijami, ki nakazujejo na moderno vizijo segmenta, ki je prestal korenite spremembe in katerega stilske zapovedi so se od prve generacije do danes radikalno spremenile.

Naziv SpaceTourer bo v koraku s časom in kot simbol za prostorno notranjost ter brezmejne avanturistične pobege postal enotno ime za Citroënova enoprostorska vozila, ki so cenjena zaradi razkošne stilske zasnove in voznih kakovosti, ki vabijo na pobeg v neznano. C4 SpaceTourer, Grand C4 SpaceTourer in SpaceTourer v svoji kategoriji vsi ponujajo razkošen dizajn, drzen značaj in edinstveno udobje v vožnji. Vsi trije modeli so bili deležni vrhunskega strokovnega znanja znamke Citroën z vidika prostornosti, praktičnih rešitev in dobrega počutja v notranjosti. Zasnovani so na isti konstrukcijski osnovi EMP2, s čimer ponujajo nadvse dinamično lego na cesti in izjemno učinkovitost. Opremljeni so z uporabnimi tehnologijami, s katerimi zagotavljajo visoko stopnjo varnosti in enostavno vsakodnevno uporabo. S tem enotnim imenom se bodo združila tudi pričakovanja iste ciljne skupine kupcev, katerih potrebe se razlikujejo edino glede velikosti. S svojo celovito ponudbo bo Citroën kupcem prinesel pravo rešitev za najrazličnejše potrebe po zgledu njihovega vsakodnevnega načina uporabe avtomobila.

**SPACETOURER RIP CURL CONCEPT: BREZMEJNI AVANTURISTIČNI POBEGI!**

Konceptno vozilo SpaceTourer Rip Curl Concept bo po končani turneji po Evropi, opravljeni od oktobra 2017 do januarja 2018, in potem ko je z ekipo Rip Curl prevozilo najlepše deskarske točke v Evropi, opravilo še zadnji postanek v Ženevi, na mednarodnem avtomobilskem salonu. To je idealna priložnost, da na Citroënovem razstavnem salonu spoznate ali si ponovno ogledate inovativni konceptni kombi 4X4, s pustolovskim in gostoljubnim značajem ter z vso potrebno opremo za brezmejne avanturistične pobege, ki je nastal v sodelovanju s strokovnjaki znamke Rip Curl. Povsem samoumevno je, da sta se znamki, ki sta privrženi avanturam in raziskovanju novih teritorijev, kar Rip Curl imenuje «The Search», odločili za nadaljnje sodelovanje in se znova združili v sklopu projekta SpaceTourer. SpaceTourer združuje priročno upravljanje, vrhunske vozne kakovosti in uporabne tehnologije ter je bil deležen celotnega strokovnega znanja znamke Citroën s področja dizajna, prostornosti v notranjosti in udobja. Rip Curl, ki velja za svetovno uveljavljeno ime na področju deskanja na valovih od leta 1969, je vložil vse svoje strokovno znanje v zasnovo praktičnega izdelka za ljubitelje športnih dejavnosti na prostem in avantur.

Zunanjost in notranjost tega dizajnerskega in funkcionalnega avtodoma krasijo barvita končna obdelava ter posebni in izvirni materiali, ki hkrati spominjajo na športna, deskarska in pohodniška oblačila. In da bodo lahko uporabniki z njim premagali vse ovire ter si privoščili brezmejne pustolovščine, se je SpaceTourer prelevil v čisto pravi kompakten avtodom z vzdržljivo in praktično zasnovo na podvozju za predelavo, ki jo je opravilo podjetje Pössl, vodilni evropski proizvajalec furgonov z opremo avtodomov. Da bi lahko zadostil intenzivni rabi, se ponaša z razširjenimi možnostmi za premagovanje najzahtevnejših terenov po zaslugi s privzdignjenega podvozja in predelave v pogon 4x4 podjetja Automobiles Dangel. Pogonski sistem, ki zagotavlja še več svobode, nudi zmogljivosti opreme 4X4, obenem pa zagotavlja lego na cesti, zmogljivosti in varnost, s katerimi se ponaša SpaceTourer. Motor BlueHDi 150 S&S BVM6 mu zagotavlja zmogljivost in večnamenskost v čisto vsakem trenutku. Obe predelavi sta na voljo že za vozilo SpaceTourer.

**SREČANJE NA TEMO DIZAJNA IN POBEGA V NEZNANO**

Legendarno vozilo za šport na prostem SpaceTourer Rip Curl Concept je prevzelo stilske zapovedi legendarnih kombijev deskarjev na valovih zlasti z dvobarvno obdelavo zunanjih površin. Izbrane barve nakazujejo na vzdržljiv izdelek, ki je v sozvočju z naravo: temna barva kaki na zgornjem delu in svetla bež na spodnjem delu. Okvir fluorescentne barve poudarja horizontalne linije karoserije in deluje kot živahen in svež prehod med omenjenima dvema barvama karoserije. Dvižna streha v prav tako temni kaki barvi nam v odprtem položaju razkrije izbrane materiale s tekstilnimi obrobami v fluorescentno rumeni barvi. Občudovanja vredna so tudi 17-palčna aluminijasta platišča z diamantno obdelavo, na katerih je povzeta bež barva s spodnjega dela karoserije. Varovalni zaključni elementi prednjih in zadnjih odbijačev v nesvetleči sivi barvi pa poudarijo pustolovski značaj vozila.

Ravnovesje notranjosti je usklajeno z zunanjimi površinami karoserije. Na sedežih se prepleta tematski motiv

transverzalnosti, ki poudarja občutek prostorne notranjosti. Glavni del sedežev je prekrit z elegantnim usnjem kaki barve s horizontalnimi vezenimi šivi. Zgornji del naslonjal, vzglavniki, obloge vratnih plošč in zgornji del sedal prekriva alcantara v temno sivi barvi, po zaslugi katere so glavni predeli nadvse mehki na otip. Barviti dodatki v fluorescentni rumeni barvi se poigravajo s kontrasti in spominjajo na okvir, ki obdaja linijo karoserije na zunanjih površinah. Sedeže krasijo okrasni šivi, barviti okvirji in okrasni profil v fluorescentno rumeni barvi. Poleg sedežev je bilo posebne obdelave deležno tudi voznikovo mesto z dekorativnimi dodatki na armaturni plošči, volanom in vrati fluorescentno rumene barve, ki poudari identiteto tega konceptnega vozila.

**OD MODERNEGA KOMBIJA DO MODULARNEGA AVTODOMA**

SpaceTourer Rip Curl Concept je namenjen vsem tistim, ki želijo bivati v neposrednem stiku z naravo. Vsaka najmanjša podrobnost je namenjena ljubiteljem deskanja na valovih. Tudi voznikovo mesto vozila SpaceTourer Rip Curl Concept je povzeto po serijski različici SpaceTourerja skupaj z vsemi njegovimi aduti in najnovejšimi uporabnimi tehnologijami za pomoč pri vožnji in povezljivost, ki poskrbijo za brezskrbno in umirjeno počutje. Čisto vse je zasnovano tako, da je avtodom SpaceTourer pravi "švicarski nožek", ki zagotavlja vsakodnevno svobodo gibanja. SpaceTourer velikosti M (4,95 m dolžine, 1,92 m širine, 1,99 m višine) se prelevi v večfunkcijski kombi z dvižno streho, tako da svojim potnikom ponuja poleg dvoje bočnih drsnih vrat z električnim prostoročnim upravljanjem in dvižnega zadnjega stekla še najrazličnejšo ureditev za povsem udobno bivanje v njihovem SpaceTourerju s čisto posebnimi in funkcionalnimi pohištvenimi elementi za optimalen izkoristek prostora v notranjosti.

SpaceTourer Rip Curl Concept se ponaša z nekaj čisto posebnimi rešitvami za ureditev potniškega prostora, zlasti s paketom Plein Air. Tako kot vsaka prava hiša na štirih kolesih je tudi SpaceTourer Rip Curl Concept opremljen s tuš kabino z integrirano zaveso v prtljažnih vratih in z razno dodatno opremo: vodotesni zaboj za kombinezone, vremenska postaja, trezor, ki ga lahko pritrdimo pod vozilo, trakovi pritrjeni v stropu, na katere lahko obesimo dve deski v potniškem prostoru, zunanji kanape, prenosna svetilka, plet ... Na voljo so še mala vgradna kuhinja, ki zajema plinski štedilnik, korito in odlagalne omarice, zraven pa še hladilnik in velika zložljiva ter drsno pomična miza, na kateri si lahko udobno privoščimo obroke kot pri sebi doma. Vozilu SpaceTourer Rip Curl Concept je uspel še en podvig, saj je možno vanj vgraditi dve postelji za štiri osebe in omaro za dodatne zaprte predale. Zadnjo sedežno klop je možno preklopiti, s čimer pridobimo povsem ravno površino, ki ponuja udobno ležišče dvema osebama. Drugo ležišče za dve osebi pa je skrito v dvižni strehi. Po zaslugi platnenega šotora in mreže proti komarjem z luknjičastim vzorcem, lahko potniki izkoristijo najlepše trenutke v naravi.

**SPECIALNA SERIJA C4 IN GRAND C4 SPACETOURER RIP CURL**

Citroën bo poleg koncepta SpaceTourer Rip Curl Concept postavil na ogled še enega gostoljubnega in družinskega enoprostorca, ki hkrati ponuja stil, udobje in prostorno notranjost: C4 SpaceTourer Rip Curl. Poleg tega, da nudi vrhunsko stilsko zasnovo in tudi tehnološko dovršene elemente, C4 SpaceTourer Rip Curl namiguje še na svobodo in pustolovščine.

Od začetka leta dalje sta v prodaji obe karoserijski različici, C4 SpaceTourer Rip Curl in Grand C4 SpaceTourer Rip Curl, ki sta obogatili njun izbor vozil. Specialna serija Rip Curl je zasnovana na zelo privlačni izvedenki Live in je opremljena z 12-palčnim panoramskim zaslonom visoke ločljivosti ter predstavlja kopico tehnologij za povezljivost, kot so navigacija Citroën Connect Nav, Mirror Screen in Citroën Connect Box z vključenim paketom SOS in asistenco, torej z opremo, ki okrepi tehnološki značaj izvedenk C4 SpaceTourer Rip Curl in Grand C4 SpaceTourer Rip Curl.

Zunanjost se ponaša s več kontrasti in stila: specialna nalepka Rip Curl na prednjih vratih z originalno grafiko znamke, 17-palčna lita platišča Zéphyr z diamantno obdelavo Black, kromani bočni dekorativni elementi pri vozilu C4 SpaceTourer, strešni loki pri vozilu Grand C4 SpaceTourer, ohišje zunanjih ogledal v črni Onyx, zunanje vratne kljuke v črni Onyx, dodatno zatemnjena bočna stekla in steklo prtljažnih vrat, pet barv karoserije: Sable, Lazuli Blue, siva Acier, siva Platinium in bela Banquise. Za vozilo C4 SpaceTourer pa je možno proti doplačilu izbrati še Black Top (dvobarvna streha v črni Onyx).

V notranjosti je na voljo več modularnih funkcij ter topli in dinamični materiali: drsno pomični sedeži v drugi vrsti za C4 SpaceTourer (pri vseh izvedenkah Grand C4 SpaceTourer so na voljo serijsko), oblazinjenje sedežev v tkanini Stripe Grey s podpisom Rip Curl, barvno usklajena armaturna plošča in vratne plošče v barvi Dune Beige, dekorativni dodatki na ročajih vrat v zlato beli barvi z lasersko vgraviranim vzorcem, prednje in zadnje preproge z obrobo Dune Beige in podpisom Rip Curl.

Za specialno serijsko so na boljo štirje varčni in zmogljivi motorji: bencinska PureTech 130 S&S BVM6 in PureTech 130 S&S EAT6 ter dizelska BlueHDi 120 S&S BVM6 in BlueHDi 120 S&S EAT6.

**04. DVE PRODAJNI USPEŠNICI: NOVI C3 IN NOVI KOMPAKTNI SUV C3 AIRCROSS**

**SPECIALNA SERIJA C3 ELLE: TRENDOVSKA IN ZA URBANO RABO**

S to specialno serijo, ki je že na voljo za naročilo, želi Citroën vozilo C3 narediti še bolj privlačno Citroën C3 ELLE je nastal kot plod sodelovanja z revijo ELLE, ki kroji merila na področju mode, trendov in življenjskega stila in s katero Citroën sodeluje na forumu ELLE Active v Franciji ("ELLE Women in Society"). Navdih za zasnovo CITROËNA C3 ELLE je znamka črpala neposredno iz aktivnih žensk in njihovega načina življenja, da jim lahko ponuja vozilo polno energije, barv in svežine. Specialna serija je nastala kot rezultat dialoga dveh francoskih znamk, ki črpata svoj navdih iz ženske elegance, optimizma in želje po poenostavitvi vsakodnevnega življenja. Sodoben in dinamičen C3 je idealen avtomobil za doživljanje urbanega okolja s stilom in vitalnostjo.

Kot vsestransko uporaben, mestni avtomobil Citroën C3 v svojem avtomobilskem segmentu izstopa zaradi drzne morfološke zgradbe in stilske zasnove. Specialna serija C3 ELLE pa je na tem področju storila še korak dlje. Kot praktično in kompaktno vozilo Citroën C3 ELLE ohranja svoje radodarne krivulje, ponaša pa se z še več možnostmi za individualizacijo podobe iz paketa Color "ELLE". Za zunanjost je na voljo dvobarvna kombinacija karoserije. Ekskluzivna lastnost specialne serije je peščena barva strehe (Sable), ki je serijsko na voljo z belo barvo Banquise in z zunanjimi ogledali v svetleči črni barvi. Za doplačilo pa so na voljo še štiri barve karoserije (črna Perla Nera, Sable, siva Platinium, siva Aluminium) in še en barvni odtenek za streho (črna Onyx). Z estetskega vidika se Citroën C3 ELLE od drugih loči po 17-palčnih litih platiščih CROSS z diamantno obdelavo, anodiziranih barvnih dodatkih "Cherry Pink" na okrasnih profilih prednjih meglenk in obrobah elementov Airbump®, nalepkah za zadnjo vogalno steno, posebni grafični zasnovi strehe, ki jo krasi sredinska dekoracija, in po aluminijasti ploščici z napisom "ELLE".

Citroën je svoji specialni seriji C3 ELLE zagotovil nadvse sproščujoč ambient, ki bo prepričal vse tiste, ki se v svojem radi počutijo kot pri sebi doma. Specialno serijo krasi poseben ambient in dovršena končna obdelava z ročajem prestavne ročice in volanom v usnju, oblazinjenjem sedežev v sivi Curitiba Gris z okrasnimi šivi "Cherry Pink" in armaturno ploščo z letvijo s patinasto sivo barvo in široko obrobo v anodizirani barvi "Cherry Pink" ter s specialnimi prednjimi in zadnjimi preprogami z obrobo "Cherry Pink" in napisom "ELLE".

Specialna serija Citroën C3 ELLE temelji na najbogatejše opremljeni izvedenki SHINE in serijsko ponuja uporabne tehnologije, ki poenostavijo bivanje voznika ali voznice v vozilu ter zagotavljajo več varnosti na cesti. Opremljena je s kamero za pomoč pri vzvratni vožnji, ki je idealna za izvajanje manevrov v mestu, s sistemom CITROËN Connect Box s paketom SOS in asistenco, sistemom CITROËN Connect Nav na 7-palčnem zaslonu na dotik z glasovnim prepoznavanjem, ki omogoča enostavno vodenje v mestnem prometu in s paketom za varnost Safety 2, ki vključuje samodejno zaviranje v sili (Active Safety Brake), opozorilnik na voznikovo nepozornost, opozorilnik na nevarnost trka in samodejni preklop dolgih luči.

Za vsakodnevno udobje in užitke v vožnji C3 svojim potnikom nudi občutek zapredka ličinke ter izbor učinkovitih in zmogljivih motorjev zadnje generacije: dva bencinska pogonska sklopa (PureTech 82 in PureTech 110 S&S, ki sta lahko vgrajena z menjalnikom EAT6) in en dizelski pogonski sklop (BlueHDi 100 S&S BVM).

**NOVI KOMPAKTNI SUV C3 AIRCROSS: ŽE 50.000 KUPCEV**

C3 Aircross kot prvi Citroënov SUV nove generacije v Evropi ponuja edinstven karakter s številnimi možnosti za individualizacijo podobe ter najboljšo sintezo med prostorno notranjostjo in modularnostjo v svojem avtomobilskem segmentu. Od začetka prodaje v mesecu oktobru do danes je prepričal že 50.000 kupcev s svojim potniškim prostorom, ki je bil deležen edinstvenega strokovnega znanja znamke Citroën s področja prostorne notranjosti, modularnosti in osvetljenosti. Vozilo ponuja visoko raven udobja in varnosti, 12 modernih tehnologij za pomoč pri vožnji, štiri tehnologije za povezljivost, ki poenostavijo življenje tako v mestu kot tudi izven njega. Žirija natečaja za evropski avto leta (Car of the Year) je lani decembra med 37 potencialnimi kandidati uradno proglasila sedem finalistov. Med finalisti tega prestižnega tekmovanja je tudi novi kompaktni SUV Citroën C3 Aircross. Evropski avto leta 2018 bo proglašen 5. marca na predvečer otvoritve Ženevskega avtomobilskega salona.

**05. INOVATIVNE STORITVE: PREPROSTE IN GOSTOLJUBNE IZKUŠNJE**

Citroën nadaljuje s širitvijo svojih storitev za stranke, saj jim želi poenostaviti avtomobilske izkušnje ter jim zagotoviti večjo transparentnost in več zaupanja, poleg tega pa tudi večjo brezskrbnost pri vsakodnevni rabi. Citroën Advisor, spletna stran za interaktivno izražanje mnenj o prodajnih mestih in proizvodih znamke Citroën, storitev Rent & Smile za najem vozila Citroën pri koncesionarju, Earn & Drive, prek katere lahko lastnik Citroëna zasluži nekaj denarja, če svoje vozilo ponudi drugim v najem, so najsodobnejše storitve, ki omogočajo lažji dostop do rešitev za mobilnost in poenostavijo življenje lastnikov avtomobilov.

**STORITVE, KI POENOSTAVLJAJO ODNOSE S STRANKAMI**

Mobilna aplikacija My Citroën, s katero je možno izkušnje med vožnjo prenesti na pametni telefon. V aplikaciji My Citroën si lahko uporabniki ustvarijo svoj lasten profil in prek nje dostopijo do številnih informacij o najbližjem prodajnem mestu, spremljajo lahko porabo goriva svojega vozila, pridobijo nasvete o vzdrževanju, poiščejo parkirno mesto za svoje vozilo ... Dogovorijo se lahko tudi za termin v delavnici in zaprosijo za predračun za servisni pregled. Kot novost aplikacije Scan My Citroën se nam predstavljajo navodila za uporabo 2.0, ki bodo poenostavila vaše življenje. Aplikacija, ki je trenutno na voljo za C1, C3, C3 Aircross, C4 Cactus in C4 SpaceTourer, nudi več intuitivnih in interaktivnih funkcij: funkcija scan, vizualno iskanje in seznam kontrolnih lučk.

Na spletni strani Citroën CarStore (www.citroencarstore.fr), ki je dostopna 24 ur na dan, vse dni v tednu, je možno v trenutku primerjati vsa nova vozila iz ponudbe, ki so na zalogi mreže Citroën. Poleg tega pa je možno prek nje tudi neposredno rezervirati izbrani model, in to z enim samim klikom, brez da bi se premaknili. Storitev na mesec obišče v povprečju 150.000 obiskovalcev.

Citroën Advisor (www.citroen-advisor.fr) je spletna stran za interaktivno izražanje mnenj o znamki Citroën na voljo v 31 državah. Ne le, da je to prva tovrstna spletna stran med avtomobilskimi proizvajalci, temveč je pridobila tudi certifikat NF Service za upravljanje mnenj strank prek interneta. Od leta 2014 dalje lahko stranke na njej objavijo svoje mnenje o kakovosti prodajnih mest, najsibodi po nakupu novega vozila ali obisku servisne delavnice. Tekom leta 2016 je bila spletna stran posodobljena, tako da lahko lastnik novega Citroëna poda oceno in mnenje o svojem novem vozilu in svoje izkušnje podeli z drugimi. Na spletni strani Citroën Advisor so stranke doslej objavile že več kot 200.000 mnenj o prodajnih mestih s povprečno oceno 4,8 zvezdic od 5 možnih in o vozilih s povprečno oceno 4,7 zvezdic od 5 možnih.

**INOVATIVNE STORITVE, KI POENOSTAVLJAJO ŽIVLJENJE AVTOMOBILISTOV**

Citroën Connect Nav, ki je na voljo zlasti za vozila C3, C3 Aircross, C4 SpaceTourer, SpaceTourer je najnovejša generacija 3D povezljive navigacije, ki deluje v povezavi s kapacitivnim 7-palčnim zaslonom, ki ga lahko upravljamo s konicami prstov, in je opremljena s funkcijo glasovnega prepoznavanja za upravljanje funkcij navigacije, telefona in medijskih naprav brez odmika pogleda s cestišča. Ponuja tudi povezljive storitve, kot na primer prometne informacije v realnem času, cene bencinskih servisov in parkirišč, vremenska napoved, prikaz nevarnih odsekov (za doplačilo) in doživljenjska brezplačna posodobitev zemljevidov štirikrat letno in s tem povezanih paketov Citroën Connect Nav za obdobje 3 let.

V sistem je integrirana tudi funkcija Mirror Screen, ki omogoča varno pregledovanje aplikacij s pametnega telefona na -palčnem zaslonu na dotik za zelo veliko število združljivih pametnih telefonov s tehnologijami Apple CarPlay™, MirrorLink® in Android Auto.

Citroën Connect Box s paketom SOS in asistenca je storitev za klic v sili in pomoč na cesti z lokalizacijo vozila. V primeru prometne nesreče ali v katerikoli drugi situaciji, kadar se izkaže potreba po hitri intervenciji, storitev obvesti pristojne intervencijske službe, in sicer samodejno ali če potnik vozila pritisne na gumb «SOS». Za to brezplačno storitev, ki je dostopna 24 ur na dan, vse dni v tednu, ni potrebno skleniti nobenega naročniškega razmerja. Ker želimo svojim strankam nuditi vse bolj udobno in brezskrbno vožnjo, lahko s klicnim centrom za pomoč stopijo v stik tudi z dolgim pritiskom na gumb "dvojne puščice". Paket SOS in asistenca deluje v povezavi s sistemom Citroën Connect Box, ki vsebuje lastno SIM kartico in sprejemnik GPS. Citroën po zaslugi te opreme, ki je za veliko število njegovih modelov na voljo od začetka tega desetletja, že sedaj ustreza evropski direktivi, po kateri bodo morala biti vsa nova vozila, ki bodo na trg stopila od aprila 2018 dalje, opremljena s sistemom za klic v sili «eCall». Citroën Connect Packs je nabor storitev, ki bodo obogatile sistem Citroën Connect Box s paketom SOS & asistenca ter stranki zagotovile večjo brezskrbnost in bolj enostavno vsakodnevno uporabo. Omenjeni nabor sestavljajo paket Monitoring (virtualna servisna knjižica in osebni nasveti na podlagi o eko vožnji), paket Mapping (parkiranje vozila s pomočjo geolokacije, informacije o uporabi vozila v predhodno določenih območjih in obdobjih ter v nekaterih državah še o uporabi vozila nad dovoljeno hitrostjo) in paket Tracking (geolokacija vozila v primeru kraje).

**STORITVE, KI POENOSTAVLJAJO ŽIVLJENJE AVTOMOBILISTOV S PONUDBO ZA MOBILNOST**

Citroën Rent&Smile je pregledna in enostavno dostopna ponudba za kratkoročni najem, ki jo nudi mreža Citroënovih koncesionarjev. Stranka mora le rezervirati vozilo po svoji izbiri prek specializiranega klicnega centra in se nato napotiti v prodajno mesto na prevzem vozila.

Citroën Earn&Drive nudi lastnikom Citroënov možnost, da svoje vozilo ponudijo v najem drugim fizičnim osebam in tako v neposredni bližini doma ali bližini letališč in železniških postaj sprostijo brezplačno in varno parkirno mesto. Med trajanjem parkiranja je strankin avtomobil tako na voljo drugim za deljenje, stranka pa je glede na prevožene kilometre temu primerno nagrajena s plačilom. Earn&Drive upravlja za stranko najeme in vozilu zagotavlja zavarovanje pri zavarovalnici MAIF, partnerski družbi te ponudbe.

**06. RAZSTAVNI PROSTOR PO ZGLEDU CITROËNOVE POZICIJE**

Citroën predstavlja svojo edinstveno podobo in vabi svoje stranke, da si na več kot 1100 kvadratnih metrih ogledajo njegov novi razstavni prostor, odet v udobne in tople materiale po zgledu prodajnega mesta "La Maison Citroën". Citroënov razstavni prostor v Ženevi bo kot pravi bivalni prostor, v katerem se prepletajo razni materiali in scenske postavitve, kot so les, vezeni materiali oziroma stene, obdane z osvetljeno mehko membrano. Znamka obljublja sproščujoče in hkrati nadvse barvite občutke. Izraža vrednote optimizma in dobrega počutja, hkrati pa na konkreten način povzema nazore novega Citroëna in izpostavlja stilsko drznost najnovejših modelov znamke, ki so razstavljeni na različnih tematskih sklopih. Prostor, namenjen novi petvratni limuzini C4 Cactus poveličuje smernice programa Citroën Advanced Comfort, medtem ko razstavni prostor novega kompaktnega SUV-ja C3 Aircross s kamnito steno namiguje na pustolovščine in pobeg v neznano. Prostor namenjen enoprostorskim vozilom bo odslej poživljala stena Arty Wall, ki simbolizira predmete, ki jih lahko s seboj vzamejo družine ali posamezniki, ki se odpravijo na prostočasne dejavnosti. Takoj po vstopu na razstavni prostor se na tleh razprostira široko grafična površina, ki vabi v "Genius Bar" na 12 metrih dolžine. Obiskovalci se lahko tam usedejo in prek naprav iPad dostopijo do Citroënovih video posnetkov in izvirnih vsebin.

Sprostiti pa se je možno tudi v hiši "La Maison Citroën", ki nudi vizualne in hkrati senzorične izkušnje. Obiskovalcem so na ogled še animacije, med katerimi lahko tudi dejansko vstopijo v svet Citroëna. Poleg butika "Le Petit Citroën" in kavarne "Café André" bo obiskovalce zagotovo pritegnila tudi skulptura "I Inspire Citroën", nastala po zgledu novega znamkinega slogana "Inspired by You". Obiskovalci se lahko celo prelevijo v igralce in jo spremenijo po lastnih željah po zaslugi kamere 3D, ki je pritrjena nad omenjeno umetnino in posname čisto vsakega obiskovalca. Logotip Citroën je prav tako subtilno prikazan nad točko Citroën Wall, na kateri lahko obiskovalci konfigurirajo vozilo po meri in ga prilagodijo svojim željam. Nenazadnje pa pogled v preteklost znamke Citroën, ki bo kmalu slavila svojo stoletnico - ter v letu 2018 proslavlja 70. obletnico modela 2CV in 50. obletnico vozila Méhari - omogoča stena "Citroën Origins", na kateri si lahko vsak obiskovalec ogleda legendarne modele znamke.

**Znamka CITROËN**

Citroën, mednarodna avtomobilska tržna znamka za širok krog potrošnikov, že od leta 1919 goji drznost in kreativnost. Citroëni, ki se od ostalih avtomobilov razlikujejo po svojem značilnem oblikovanju, udobju in tehnologijah, vnašajo svež veter v avtomobilski svet z modeli, kot sta novi C3 ali novi kompaktni SUV C3 Aircross. Citroën je ljudska znamka v najbolj plemenitem smislu besede, katere glavni vir navdiha so ljudje in njihov način življenja. Njene nazore poosebljata slogan znamke "Inspired By You" in tudi edinstvena izkušnja, ki jo nudi svojim strankam, pri čemer velja omeniti zlasti njegov koncept urbane trgovine "La Maison Citroën", spletno mesto za izražanje mnenj "Citroën Advisor" in tudi rešitve za mobilnost (Citroën Rent&Smile in Earn&Drive). Citroën ima 10.000 prodajnih mest in servisnih delavnic v skoraj 80 državah in je v letu 2017 prodal več kot 1,1 milijona vozil. Osvojil je tudi 8 naslovov svetovnega prvaka med konstruktorji v pokalu WRC in tri zaporedne naslove svetovnega prvaka med konstruktorji v pokalu WTCC.

[**www.citroen.com**](http://www.citroen.com) - Spletna stran za novinarje: <http://fr-media.citroen.com>